میصرین پایتاختی قاهیره‌ده امریکانین قودس قراری‌نین تأثیرلری ایله علاقه‌دار حاضرلانان "عرب فعالیت پلانی"نی موذاکیره ائتمک مقصدیله عرب بیرلیگی خاریجی ایشلر ناظیرلری‌نین توپلانتی‌سی کئچیریلدی.
فیلیسطین خاریجی ایشلر ناظیری ریاض المالکی توپلانتیدا چیخیش ائده‌رک: "کیملیگیمیزین و شرفیمیزین موهوم حیسه‌سینی تمثیل ائدن قودس فیلیسطین-ین پایتاختی اولما‌دان باریش ده مومکون اولمایا‌جاق. باریش عدالت‌لی اساس‌لار اوزرینده قورولما‌لی‌دیر. بیز ایستراتژی سئچیم اولا‌راق باریشین طرفداریییق" دئدی.
مالکی ایسرائیل ایله موناسیبت‌لر نورماللاشما‌دان اول فیلیسطین خالقی‌نین اؤز گلجگینی تعیین ائتمه حقوقونون تانینماسی‌نین، ایسرائیل-ین 1967-جی ایلده ایشغال ائتدیگی تورپاق‌لاردان گئری چکیلمه‌سی‌نین و فیلیسطین دؤولتی‌نین تانینماسی‌نین واجیب‌لیگینی قئید ائتدی.
عرب بیرلیگی‌نین باش کاتیبی احمد ابوالغیط دا: "قودسون گلجگینه توخونولماسینی هئچ بیر بیر مسلمان، و یا خریستیان عرب قبول ائتمز" دئدی.
ابوالغیط  بو مسئله ایله اویناماغین اودلا اویناماق اولدوغونو و بؤلگه‌نین دینی قارشیدورما، زوراکی‌لیق و ترور گیردابینا سوروکلنمه‌سینه سبب اولاجاغینا ایشاره ائتدی.
